Un nou interval de tarifare pentru rovinietă
Ministerul Transporturilor a implementat un nou interval de tarifare pentru rovinietă în 2024. Astfel, pentru autoturisme, acum există posibilitatea de a achita o taxă de drum valabilă pentru 24 de ore.
În prezent, cea mai mică durată pentru care poate fi achiziționată taxa de drum pentru autoturisme este de 7 zile. De asemenea, există opțiunea de a alege o vinietă valabilă pentru 30 de zile, 90 de zile și 12 luni. Tarifele actuale pentru rovinietă categoria A (autoturisme) sunt:
- 7 zile – 3 euro
- 30 de zile – 7 euro
- 60 de zile – 13 euro
- 12 luni – 28 euro.
Totuși, aceste tarife și intervale de timp urmează să fie actualizate, iar taxa de drum valabilă pentru 24 de ore, pentru autoturisme, va fi aproximativ 2.5 euro.
În ceea ce privește amenda pentru vinietă, aceasta variază între 250 și 500 de lei pentru vehiculele care trebuie să plătească taxa de drum. Pentru camioanele de mare tonaj, amenda poate ajunge până la 4.500 de lei.
Dacă nu știți când expiră rovinieta, puteți verifica valabilitatea acesteia pe site-ul Companiei Naționale de Drumuri (CNADNR). Se introduce numărul de înmatriculare și seria șasiului în secțiunea "verificare rovinietă".
În ceea ce privește prescrierea amenzii pentru rovinietă, aceasta se întâmplă dacă în termen de 4 luni de la constatarea încălcării legii, proprietarul vehiculului nu a primit amenda.
Conform OG 15/2002, nu se pot emite alte procese-verbale pentru aceeași lipsă de rovinietă pentru același vehicul între data încălcării și data comunicării procesului-verbal de contravenție.
Astfel, un șofer poate fi sancționat o singură dată pentru lipsa rovinietei de la momentul încălcării până la primirea notificării despre abaterea comisă, conform ProMotor.
Dispare rovinieta de 7 zile
Rovinieta pentru șapte zile, care permite circulația pe drumurile publice, nu va mai fi disponibilă. Un proiect de ordonanță de urgență emis de guvern prevede, însă, că va fi pusă în vânzare vinieta de o zi.
Șoferii își vor putea cumpăra roviniete pentru una, 10, 30, 60 de zile ori pe un an. Iar rovinieta pentru șapte zile nu va mai fi disponibilă de acum, potrivit unui proiect de ordonanță a Guvernului.
Așadar, șoferii vor plăti 12,5 lei dacă au nevoie de rovinietă doar pentru o zi, 16,5 lei pentru 10 zile, 26,5 lei pentru o lună și 42 de lei pentru două luni.
Pentru un an, tariful unei roviniete este de aproximativ 139,5 lei.